**REPUBLIKA E SHQIPËRISË**  
**MINISTRIA E KULTURËS**

**NJOFTIM PËR KONKURIM PËR VEND PUNE**

**Datë \_\_\_\_.\_\_\_\_.2022**

Referuar Ligjit 7961, datë 12.07.1995 “*Kodi i Punës i Republikës së Shqipërisë*”, i *ndryshuar*, si dhe kërkesave e procedurës së përcaktuar për konkurim në Vendimin e Këshillit të Ministrave nr. 173, datë 07.03.2003 “*Për emërimin, lirimin ose shkarkimin nga detyra të drejtuesve të institucioneve, në varësi të Këshillit të Ministrave, Kryeministrit ose Ministrit*”, Ministria e Kulturës shpall konkursin për pozicionin:

* Drejtor, në Arkivin Qendror Shtetëror të Filmit, kategoria e pagës II-b

**\*Afati për dorëzimin e dokumentave pranë Zyrës së Protokollit, në Ministrinë e Kulturës deri ne datë 15.02.2022.**

**Përshkrimi përgjithësues i punës:**

* **Objektivat e institucionit**

1. Ruajtja, përpunimi shkencor, pasurimi me materiale të reja dhe shfrytëzimi i materialeve arkivore filmike për krijime të veprave të reja kinematografike e televizive dhe veprave studimore, duke respektuar të drejtat morale dhe ekonomike të autorit.
2. Mirëmbajtja, restaurimi dhe vënia në dispozicion të publikut e fondit filmik dhe fondeve të tjera artistike të lidhura me filmin, si trashëgimi kulturore kombëtare.
3. Zhvillimin e veprimtarive kombëtare e ndërkombëtare me qëllim përhapjen e kulturës filmike dhe ballafaqimin e vlerave si ato të trashëguara ashtu edhe ato bashkëkohore, dhe krijimin e një hapsire dialogu mbarëshqiptar e të diversitetit kulturor.

* **Objektivat në administrim**

1. analizon, zbërthen dhe siguron zbatimin e vendimeve lidhur me politikat e ministrisë përgjegjëse për kulturën;
2. është përgjegjës për hartimin e objektivave dhe zbatimin e planeve strategjike në përputhje me objektivat dhe misionin e AQSHF-së;
3. monitoron dhe kontrollon faktorët e riskut që venë në rrezik arritjen e objektivave të AQSHF-së;
4. planifikon, drejton dhe koordinon funksionimin e përgjithshëm të institucionit;
5. siguron/garanton që burimet në dispozicion të Institucionit të organizohen në mënyrë efektive.
6. përfaqëson institucionin në marrëdhëniet me të tretët;
7. **Kushtet për konkurim dhe kriteret e veçanta:**

**1.1 Kandidati duhet të plotësojë kushtet për konkurim si vijon:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe të shkruar dhe të folur;
4. Të jetë në kushte shëndetësore që e lejon të kryejë detyrën përkatëse;
5. Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
6. Të mos jetë dënuar me vendim të formës së prerë të gjykatës për kryerjen e një krimi apo për kryerjen e një kundravajtje penale me dashje;
7. Ndaj tij të mos jetë marrë masë disiplinore e largimit nga puna për shkak të një shkeljeje të rëndë disiplinore.

**1.2 Kandidati duhet të plotësojë kërkesat e posaçme si vijon:**

1. Të ketë arsim universitar të nivelit “*Master Shkencor*” në shkenca Shoqërore ose Artet e Bukura. Edhe diploma Bachelor duhet të jetë e së njëjtës fushë.
2. Të ketë të paktën 5 vite eksperiencë pune në profesion, si dhe/apo të ketë eksperiencë profesionale dhe të dokumentuar në fushën e menaxhimit dhe të projekteve të ndryshme.
3. Të ketë të paktën 3 vite eksperiencë në fushën e menaxhimit dhe drejtimit.
4. Të ketë të paktën 3 vite eksperiencë në fushën e restaurimit / menaxhimit të dokumenteve arkivore.
5. Të ketë aftësi të dallueshme komunikimi në ruajtje dhe zhvillim të kontakteve brenda dhe jashtë institucionit, si dhe me partnerët vendorë e ndërkombëtarë;
6. Të ketë përvojë në ndërtimin dhe mbajtjen e marrëdhënieve me donatorë dhe grupe të tjera interesi/ ngritje fondesh;
7. Të zotërojë gjuhën angleze. Të ketë njohuri në gjuhë të tjera përbëjnë avantazh.
8. **Dokumentacioni, mënyra dhe afati i dorëzimit**

**Kandidatët që aplikojnë duhet të dorëzojnë dokumentat si më poshtë:**

1. Jetëshkrim (CV);
2. Fotokopje të diplomës dhe të listës së notave (të noterizuar së paku 3 muajt e fundit);
3. Fotokopje të librezës së punës (të gjitha faqet që vërtetojnë eksperiencën në punë);
4. Fotokopje të letërnjoftimit (ID);
5. Vërtetim të gjendjes shëndetësore (dokumenti original);
6. Vërtetim të gjendjes gjyqësore (dokumenti original);
7. Çdo dokument tjetër që vërteton trajnimet, kualifikimet, arsimin shtesë, vlerësimet pozitive, rekomandime apo të tjera të përmendura në jetëshkrimin e kandidatit.
8. **\* Kandidati duhet të propozojë një platformë për Arkivin Qendror Shtetëror të Filmit, mbi realizimin e objektivave për mirëmbajtjen e fondit arkivor, mënyrën se si do të përdoret dhe promovohet ky fond.**
9. **Fusha e njohurive, aftësitë dhe cilësitë mbi të cilat do të zhvillohet intervista**

Kandidatët do të testohen në lidhje me:

* Ligji nr. 8096, datë 21.3.1996 “*Për kinematografinë*”, i ndryshuar;
* Ligji nr. 7961, datë 12.07.1995 “*Kodi i Punës i Republikës së Shqipërisë*”, i *ndryshuar*;
* Ligji nr. 9154, datë 6.11.2003 “*Për arkivat*”;
* Ligji nr. 27/2018 “*Për trashëgiminë kulturore dhe muzetë*”;
* Ligji nr.10352, datë 18.11.2010 “*Për artin dhe kulturën*”;
* Ligji nr.35/2016 "*Për të drejtat e autorit dhe të drejtat e tjera të lidhura me to*".